**Dopravný podnik Bratislava, akciová spoločnosť**

ako Kupujúci

a

**[doplniť]**

ako Predávajúci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA NA DODANIE TOVARU**

**A**

**ZMLUVA O ZRIADENÍ KONSIGNAČNÉHO SKLADU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019

TÁTO RÁMCOVÁ DOHODA NA DODANIE TOVARU A ZMLUVA O ZRIADENÍ KONSIGNAČNÉHO SKLADU (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Ivan Bošňák, člen predstavenstva kontaktná osoba pre technické veci: Mgr. Alexandra Hushegyi, telefón: +421 (0)2 5950 2550, e-mail: hushegyi.alexandra@dpb.sk, kontaktná osoba pre zmluvné veci: JUDr. Barbora Notová, telefón: +421 (0)2 5950 1528, e-mail: notova.barbora@dpb.sk (ďalej len „**Kupujúci**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Predávajúci**”) na druhej strane.

**Vzhľadom k tomu, že:**

1. Kupujúci má záujem o dodanie tovaru – náhradných dielov pre električky typu 29T a 30T prostredníctvom konsignačného skladu, za účelom čoho realizoval verejné obstarávanie na predmet zákazky „**Konsignačný sklad – náhradné diely električiek typu 29T a 30T**“ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejného obstarávania bolo zverejnené dňa [doplniť] vo Vestníku verejného obstarávania vedeného Úradom pre verejného obstarávania č. [doplniť] pod zn. [doplniť] a dňa [doplniť] na Úrade pre vydávanie publikácií Európskej únie č. [doplniť];
2. Predávajúci je úspešným uchádzačom verejného obstarávania na predmet zákazky „**Konsignačný sklad – náhradné diely električiek typu 29T a 30T**“; a
3. Zmluvné strany majú záujem upraviť si vzájomné práva a povinnosti súvisiace s dodaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Kúpna cena** znamená kúpna cena za Tovar stanovená formou jednotkovej sadzby ako cena za určenú mernú jednotku Tovaru – za 1 (jeden) kus podľa druhu Tovaru, pričom jednotkové ceny za Tovar sú stanovené v Prílohe 1 Zmluvy – Špecifikácia Tovaru a jednotkové ceny;
3. **Konsignačný sklad** znamená skladový priestor Kupujúceho určený na skladovanie Tovaru Predávajúceho, ktorý je umiestnený v objekte Kupujúceho – Hlavný sklad - Trnávka, Vajnorská 124, 831 04 Bratislava; minimálne množstvá zásob Tovaru stanovené pre Konsignačný sklad upravuje Príloha 1 Zmluvy – Špecifikácia Tovaru a jednotkové ceny;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
8. **Subdodávateľ** znamená fyzická alebo právnická osoba uvedená v zmluve uzatvorenej medzi Predávajúcim a Subdodávateľom, ktorá je poverená dodávaním časti Tovaru, pričom zoznam Subdodávateľov je uvedený v Prílohe 2 Zmluvy – Zoznam Subdodávateľov;
9. **Súpis vydaného Tovaru** znamená doklad o Tovare vydanom z Konsignačného skladu, ktorý obsahuje najmä špecifikáciu vydaného Tovaru, množstvo Tovaru a dátum výdaja Tovaru z Konsignačného skladu;
10. **Tovar** znamená nové originálne náhradné diely na električky typu 29T a 30T vyrobené výrobcom vozidiel alebo dodávateľmi výrobcu alebo ekvivalentné náhradné diely rovnocenné originálu, ktorých kvalita musí zodpovedať kvalite náhradných dielov použitých pri montáži vozidla, pričom rovnocenné náhradné diely budú akceptované len ak sú homologované alebo im bolo vystavené osvedčenie o rovnocennosti s originálnymi náhradnými dielmi; Tovar, jeho minimálne množstvá určené pre Konsignačný sklad a dodacie lehoty sú bližšie špecifikované v Prílohe 1 Zmluvy – Špecifikácia Tovar a jednotkové ceny;
11. **Zákon o verejnom obstarávaní** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov;
12. **Záznam o stave zásob** znamená týždenný záznam o stave zásob Tovaru v Konsignačnom sklade, ktorý Kupujúci vygeneruje k 2. (druhému) dňu v týždni, ktorý nasleduje po týždni, za ktorý sa záznam vyhotovuje, a ktorý obsahuje najmä presné množstvo Tovarov na začiatku každého predchádzajúceho týždňa, všetky príjmy Tovaru do Konsignačného skladu a všetky výdaje Tovaru z Konsignačného skladu v priebehu predchádzajúceho týždňa, výsledkom čoho je celkový stav zásob Tovaru v Konsignačnom sklade na konci týždňa, za ktorý sa záznam vyhotovuje;
13. **Zmluvná strana** znamená Predávajúci a/alebo Kupujúci; a
14. **Zodpovedná osoba** znamená osoba – poverený zamestnanec Kupujúceho [doplniť], telefón: [doplniť], e-mail: [doplniť], ktorý je zodpovedný za hospodárenie Konsignačného skladu.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len
		s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
15. **PREDMET ZMLUVY**
16. Predmetom Zmluvy je záväzok:
17. Predávajúceho zriadiť u Kupujúceho Konsignačný sklad a s tým spojený záväzok dodávať do Konsignačného skladu Tovar, odovzdať Kupujúcemu Tovar a previesť vlastnícke právo k Tovaru na Kupujúceho; a
18. Kupujúceho umožniť Predávajúcemu zriadiť Konsignačný sklad a zaplatiť Predávajúcemu za Tovar prevzatý z Konsignačného skladu Kúpnu cenu;

a to za podmienok stanovených Zmluvou.

1. Dodávanie Tovaru do Konsignačného skladu bude počas trvania Zmluvy zabezpečené v závislosti od spotreby Tovaru automaticky tak, aby Predávajúci udržiaval minimálne množstvá podľa Prílohy 1 Zmluvy.
2. Predávajúci sa zaväzuje dodať Kupujúcemu len nový Tovar a v kvalite, ktorá zodpovedá technickým normám z prvovýroby, riadne, včas, v množstvách a termínoch podľa Prílohy 1 Zmluvy, pričom Tovar bude riadne zabalený a uspôsobený na prepravu.
3. Obchodovateľný objem počas trvania Zmluvy je v celkovej výške [doplniť] EUR (slovom: [doplniť] eur) bez DPH. Uvedený finančný objem je predpokladaný a Kupujúci nie je povinný ho vyčerpať.
4. Predpokladaná hodnota Konsignačného skladu, ktorá je daná ako súčin predpokladaných množstiev Tovaru a jednotkových cien podľa Prílohy 1 Zmluvy, predstavuje sumu vo výške [doplniť] EUR (slovom: [doplniť] eur) bez DPH.
5. Kupujúci je oprávnený na základe odôvodnenej požiadavky oznámiť Predávajúcemu zmenu rozsahu Tovaru podľa Prílohy 1 Zmluvy, pričom o potrebe tejto zmeny Predávajúceho vopred informuje. Hodnota zmeny rozsahu Tovaru podľa Prílohy 1 Zmluvy nemôže byť vyššia ako predpokladaná hodnota Konsignačného skladu podľa tohto článku bod 2.5 Zmluvy.
6. Predávajúci sa zaväzuje spolu s dodaním Tovaru zabezpečiť aj súvisiace služby spojené s dodaním Tovaru na miesto dodania a s vyložením Tovaru v mieste dodania.
7. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov zo Zmluvy.
8. **PODMIENKY ZRIADENIA KONSIGNAČNÉHO SKLADU**
9. Kupujúci prenechá Predávajúcemu na účely zriadenia Konsignačného skladu vhodný skladovací priestor. Náklady na prevádzku a údržbu Konsignačného skladu znáša Kupujúci. Za dočasné umiestnenie Tovaru v Konsignačnom sklade si Kupujúci nenárokuje voči Predávajúcemu žiadnu osobitnú odplatu, nakoľko sa má za to, že je už zahrnutá v Kúpnej cene.
10. Predávajúci je povinný zriadiť a udržiavať Konsignačný sklad počas trvania Zmluvy. Predávajúci je povinný zriadiť Konsignačný sklad postupne podľa plynutia jednotlivých lehôt dodania Tovaru podľa Prílohy 1 Zmluvy, pričom Kupujúci potvrdí prevzatie Tovaru do Konsignačného skladu na dodacom liste.
11. Predávajúci je povinný dodávať do Konsignačného skladu Tovar v množstve, v zložení a v dodacích lehotách podľa Prílohy 1 Zmluvy. Predávajúci sa zaväzuje dopĺňať Tovar do Konsignačného skladu v závislosti od jeho spotreby Kupujúcim tak, aby udržiaval minimálne množstvá podľa Prílohy 1 Zmluvy.
12. Tovar uskladnený v Konsignačnom sklade je vo vlastníctve Predávajúceho a vlastnícke právo k Tovaru prechádza na Kupujúceho podľa článku 4 bod 4.18 Zmluvy.
13. Kupujúci je povinný mať po celú dobu trvania Zmluvy poistené priestory, kde je zriadený Konsignačný sklad, a to v rozsahu nasledovného minimálneho poistného krytia: škody spôsobené požiarom, výbuchom, víchricou, povodňou, záplavou, priamym úderom blesku. Kupujúci je zároveň povinný mať uzatvorenú poistnú zmluvu na poistenie zodpovednosti za škodu pre prípady, ak by zavinením Kupujúceho došlo k poškodeniu majetku Predávajúceho.
14. Predávajúci je povinný mať po celú dobu trvania Zmluvy poistený vlastný majetok, t.j. Tovar nachádzajúci sa v priestoroch Konsignačného skladu, a to v rozsahu minimálneho poistného krytia: škody spôsobené požiarom, výbuchom, víchricou, povodňou, záplavou, priamym úderom blesku a škody spôsobené krádežou, lúpežou. Predávajúci je povinný ku dňu zriadenia Konsignačného skladu odovzdať Kupujúcemu kópiu poistnej zmluvy alebo poistný certifikát, ktorým potvrdí poistný vzťah podľa tohto bodu tohto článku Zmluvy.
15. Poistenie podľa tohto článku bod 3.6 a 3.7 Zmluvy nesmie byť uzatvorené za nevýhodných podmienok, môže obsahovať len v poistnej praxi bežné a zaužívané výluky, obmedzenia, spoluúčasti tak, aby bol zachovaný zmysel poistenia a poistnej ochrany z neho čakávanej.
16. **PREVÁDZKA KONSIGNAČNÉHO SKLADU, DODANIE A PREVZATIE TOVARU, NADOBUDNUTIE VLASTNÍCKEHO PRÁVA K TOVARU**
17. Predávajúci je povinný dodávať Kupujúcemu Tovar prostredníctvom Konsignačného skladu, pričom Tovar bude do Konsignačného skladu dodávaný automaticky v závislosti od spotreby Tovaru podľa Záznamu o stave zásob tak, aby Predávajúci udržiaval minimálne množstvá podľa Prílohy 1 Zmluvy a v dodacích lehotách podľa Prílohy 1 Zmluvy, pokiaľ nebude Zmluvnými stranami stanovený iný termín dodania na základe dohody Zmluvných strán.
18. Predávajúci je povinný dodávať Tovar v neporušených obaloch tak, aby bol Tovar chránený pred poškodením pri bežnej manipulácii. V prípade, ak Predávajúci dodáva Tovar ako originálny spotrebný materiál, je povinný dodať Tovar v originálnych obaloch od výrobcu Tovaru požadovanej značky spĺňajúci všetky znaky originálneho balenia daného výrobcu.
19. Kupujúci sa zaväzuje, že odoberie Tovar od Predávajúceho do Konsignačného skladu v Pracovných dňoch v čase od 7:00 do 13:30 hod., pričom čas dodávky Tovaru si Zmluvné strany vopred dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho.
20. Predávajúci je povinný odovzdať Kupujúcemu spolu s Tovarom aj doklady potrebné na prevzatie, a to najmä:
21. dodací list s jednotkovými cenami;
22. vyhlásenie o zhode;
23. návod na používanie; a
24. pokyny na manipuláciu a skladovanie.

1. Kupujúci je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Kupujúci si vyhradzuje právo odmietnuť prevzatie Tovaru do Konsignačného skladu. Tovar má podstatné vady, ak:
2. vady bránia bežnému, alebo zmluvne dohodnutému užívaniu Tovaru; a/alebo
3. Predávajúci nedodrží dohodntutú akosť, kvalitu alebo množstvo Tovaru špecifikovaného Zmluvou; a/alebo
4. sa ktorékoľvek z vyhlásení Predávajúceho uvedené v článku 7 bode 7.1 a/alebo 7.2 Zmluvy ukáže ako nepravdivé alebo zavádzajúce.
5. V prípade, ak Kupujúci pri prezeraní Tovaru podľa tohto článku bod 4.5 Zmluvy zistí, že viac ako 50 % dodaného Tovaru má zjavné podstatné vady, Kupujúci môže odmietnuť prevzatie celej dodávky Tovaru.
6. Predávajúci je povinný podstatné vady Tovaru podľa tohto článku bod 4.5 Zmluvy odstrániť do 5 (piatich) Pracovných dní odo dňa, kedy si Kupujúci uplatnil právo odmietnuť prevzatie Tovaru do Konsignačného skladu, a po ich odstránení vyzvať bezodkladne Kupujúceho na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční najneskôr 5 (piatich) Pracovných dní odo dňa, kedy si Kupujúci uplatnil právo odmietnuť prevzatie Tovaru podľa tohto článku bod 4.5 alebo bod 4.6 Zmluvy. V prípade, ak Predávajúci vady Tovaru podľa predchádzajúcej vety neodstráni, alebo nedodá Kupujúcemu nový Tovar, Kupujúci má nárok uplatňovať si primeranú zľavu z Kúpnej ceny.
7. Prevzatie Tovaru do Konsignačného skladu potvrdí Zodpovedná osoba na dodacom liste. Tovar sa považuje za riadne dodaný do Konsignačného skladu okamihom potvrdenia dodacieho listu bez výhrad a jeho uložením do Konsignačného skladu.
8. Kupujúci má právo v prípade pochybnosti o kvalite Tovaru požadovať dodanie vzorky ktorejkoľvek časti Tovaru na otestovanie a Predávajúci je povinný požadovanú vzorku časti Tovaru poskytnúť Kupujúcemu najneskôr do 5 (piatich) Pracovných dní odo dňa doručenia výzvy Kupujúceho Predávajúcemu.
9. Ak má Kupujúci odôvodnenú pochybnosť o tom, že dodaná vzorka podľa tohto článku bod 4.9 Zmluvy nezodpovedá požadovanej špecifikácii podľa Zmluvy, Predávajúci zabezpečí preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, a to do 3 (troch) Pracovných dní odo dňa doručenia žiadosti o preukázanie zhody Tovaru.
10. Kupujúci je povinný viesť evidenciu o Tovare v Konsignačnom sklade. Za hospodárenie Konsignačného skladu je zodpovedný Kupujúci prostredníctvom Zodpovednej osoby.
11. Kupujúci je povinný Tovar v Konsignačnom sklade uložiť oddelene od ostatných vecí Kupujúceho s označením, že ide o Tovar Predávajúceho v Konsignačnom sklade.
12. Kupujúci je povinný skladovať Tovar v súlade s pokynmi Predávajúceho a pri skladovaní postupovať s náležitou starostlivosťou.
13. Predávajúci je oprávnený vykonať kontrolu Tovaru, ktorý je uložený v Konsignačnom sklade, a to v Pracovných dňoch v čase od 7:00 do 13:30 hod., pričom o plánovanom termíne vykonania kontroly je povinný upovedomiť Kupujúceho najmenej 3 (tri) Pracovné dní vopred.
14. Pri prijímaní Tovaru do Konsignačného skladu a pri vydávaní Tovaru z Konsignačného skladu sa Zmluvné strany zaväzujú dodržiavať nasledujúci postup:
	* 1. pri príjme Tovaru do Konsignačného skladu Zodpovedá osoba potvrdí Predávajúcemu dodací list, v ktorom bude uvedené najmä, že ide o dodanie Tovaru do Konsignačného skladu na základe Zmluvy, označenie Tovaru, množstvo Tovaru a dátum dodania Tovaru do Konsignačného skladu;
		2. výdaj Tovaru z Konsignačného skladu pre Kupujúceho zabezpečí Zodpovedná osoba na základe písomných požiadaviek pracovníkov Kupujúceho a vyhotoví výdajku ako doklad o vydaní Tovaru z Konsignačného skladu, v ktorom bude uvedené najmä označenie Tovaru, množstvo Tovaru, dátum vydania Tovaru z Konsignačného skladu a označenie osoby, ktorá Tovar z Konsignačného skladu prevzala;
		3. na základe výdajky, resp. niekoľkých výdajok Zodpovedná osoba vyhotoví Súpis vydaného Tovaru; a
		4. na základe Súpisu vydaného Tovaru Zodpovedná osoby vyhotoví Záznam o stave zásob, ktorý najneskôr k 2. (druhému) dňu v týždni, ktorý nasleduje po týždni, za ktorý sa Záznam o stave zásob vyhotovuje, zašle Predávajúcemu e-mailom na adresu kontaktnej osoby pre technické veci.
15. Súpis vydaného Tovaru a Záznam o stave zásob je podkladom pre fakturáciu a súčasne predstavuje aj podklad pre doplnenie Tovaru do Konsignačného skladu.
16. Kupujúci vykoná počas trvania Zmluvy inventúru Konsignačného skladu 1 (jeden) krát ročne, pričom na základe požiadavky Predávajúceho môže Kupujúci vykonať inventúru Konsignačného skladu aj každé 3 (tri) mesiace. O plánovanom termíne vykonania inventúry je Kupujúci povinný upovedomiť Predávajúceho najmenej 3 (tri) Pracovné dní vopred. V prípade, ak sa Predávajúci nedostaví na vykonanie inventúry, je Kupujúci oprávnený vykonať inventúru aj bez jeho účasti. O výsledku inventúry Kupujúci spíše záznam, ktorý zašle Predávajúcemu na vedomie e-mailom na adresu kontaktnej osoby pre technické veci. V prípade, ak bude inventúrou podľa tohto bodu tohto článku Zmluvy zistený schodok, chýbajúci Tovar sa bude považovať za odobratý z Konsignačného skladu ku dňu vykonania inventúry.
17. Vlastnícke právo k Tovaru prechádza na Kupujúceho okamihom prevzatia Tovaru z Konsignačného skladu Kupujúcim podľa tohto článku bod 4.15 písm. (b) Zmluvy. Nebezpečenstvo škody na Tovare prechádza na Kupujúceho momentom riadneho prevzatia Tovaru do Konsignačného skladu podľa tohto článku bod 4.8 Zmluvy.
18. **KÚPNA CENA A PLATOBNÉ PODMIENKY**
19. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na zriadenie Konsignačného skladu, balenie a dopravu Tovaru do Konsignačného skladu. Pri DPH sa bude postupovať podľa osobitných predpisov.
20. Právo na zaplatenie Kúpnej ceny vzniká Predávajúcemu odobratím Tovaru z Konsignačného skladu podľa článku 4 bod 4.15 písm. (b) Zmluvy, pričom podkladom pre fakturáciu je Súpis vydaného Tovaru a Záznam o stave zásob. Predávajúci je oprávnený na základe príslušného Súpisu vydaného Tovaru a Záznamu o stave zásob týždenne vystaviť Kupujúcemu faktúru na zaplatenie Kúpnej ceny za dodaný Tovar, ktorú Predávajúci doručí Kupujúcemu najneskôr do 2. (druhého) dňa v týždni, ktorý nasleduje po týždni, v ktorom bol Súpis vydaného Tovaru a Záznam o stave zásob Predávajúcemu doručený. Zálohové platby ani platba vopred sa neumožňujú.
21. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a evidenčné číslo Zmluvy, pod ktorou je Zmluva evidovaná Kupujúcim, pričom k faktúre bude pripojený dodací list, Súpis vydaného Tovaru a Záznam o stave zásob. V prípade, ak faktúra nebude spĺňať tieto náležitosti, je Kupujúci oprávnený vrátiť Predávajúcemu faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti faktúry začína plynúť okamihom doručenia opravenej faktúry Kupujúcemu.
22. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť faktúry sa posúva na najbližší nasledujúci Pracovný deň.
23. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Kupujúceho na účet Predávajúceho uvedený v záhlaví Zmluvy.
24. Ak bude Predávajúci zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, Kupujúci neuhradí Predávajúcemu sumu DPH uvedenú na faktúre. Sumu DPH uhradí Kupujúci Predávajúcemu na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
25. Zmluvné strany sa dohodli, že vylučujú postúpenie pohľadávky/záväzku bez predchádzajúcej písomnej dohody Zmluvných strán.
26. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
27. Predávajúci preberá záruku za to, že Tovar má v dobe jeho prevzatia z Konsignačného skladu zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný alebo zmluvne dohodnutý účel. Predávajúci taktiež preberá záruku za to, že Tovar počas záručnej doby bude mať vlastnosti stanovené Zmluvou, technickými parametrami a právnymi normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
28. Záručná doba na Tovar začína plynúť odobratím Tovaru z Konsignačného skladu podľa článku 4 bod 4.15 písm. (b) Zmluvy. Záručná doba poskytnutá Predávajúcim **je doba garantovaná výrobcom Tovaru, najmenej však 24 (dvadsaťštyri) mesiacov**. Záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.
29. Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka. Zodpovednosť za vady sa ďalej spravuje príslušnými ustanoveniami Obchodného zákonníka.
30. Reklamáciu Tovaru a jej špecifikáciu uplatní Kupujúci u Predávajúceho ihneď po zistení, že dodaný Tovar vykazuje vady nekvality, a to elektronickou poštou v zmysle článku 10 Zmluvy, na tlačive označenom ako “Oznámenie o reklamácii“.
31. Prípadné reklamácie skrytých vád Tovaru alebo vád zistených až pri používaní Tovaru je Kupujúci povinný uplatniť u Predávajúceho reklamačným listom (na tlačive označenom ako “Oznámenie o reklamácii“), elektronickou poštou bezodkladne od ich zistenia, najneskôr do konca záručnej doby, v ktorom Kupujúci uvedie číslo faktúry, resp. dodacieho listu a dôvod reklamácie.
32. V prípade zistenia vady na odovzdanom Tovare, ktorá robí Tovar nepoužiteľným je Predávajúci povinný vadu Tovaru odstrániť do 30 (tridsiatich) dní od uplatnenia reklamácie Kupujúceho. V prípade potreby objektívne dlhšej lehoty na odstránenie vady odstráni Predávajúci vadu v predĺženej lehote, ktorá bude vopred odsúhlasená Kupujúcim. Predávajúci v lehote podľa tohto bodu tohto článku Zmluvy zároveň uhradí Kupujúcemu všetky oprávnene vyložené náklady spojené s uplatnením reklamácie.
33. Reklamáciu posúdia spoločne zástupcovia Zmluvných strán, pričom Predávajúci najneskôr do 30 (tridsiatich) dní od uplatnenia reklamácie vydá písomné stanovisko o spôsobe vybavenia reklamácie.
34. Ak sa Predávajúci v lehote stanovenej v tomto článku bod 6.7 Zmluvy nevyjadrí, Kupujúci bude považovať reklamáciu za uznanú.
35. V prípade uznanej reklamácie sa Predávajúci zaväzuje vadné plnenie vysporiadať na vlastné náklady v lehote podľa tohto článku bod 6.6 Zmluvy.

1. V prípade sporu o zodpovednosť za vadu sa Predávajúci zaväzuje vadné plnenie vysporiadať na vlastné náklady v lehote podľa tohto článku bod 6.6 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
2. V prípade, ak Predávajúci neprevezme od Kupujúceho reklamovaný Tovar, Kupujúci je oprávnený zaslať tento Tovar Predávajúcemu na jeho náklady, pričom náklady na poštovné vrátane poistenia zásielky je Predávajúci povinný uhradiť na výzvu Kupujúceho do 3 (troch) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Predávajúci neuhradí Kupujúcemu náklady spojené s uplatnením reklamácie podľa tohto bodu tohto článku Zmluvy, Kupujúci je oprávnený započítať si tieto náklady voči najbližšej faktúre Predávajúceho.
3. **VYHLÁSENIA A ZÁRUKY**
4. Predávajúci vyhlasuje a ubezpečuje Kupujúceho, že ku dňu podpisu Zmluvy Predávajúcim:

1. osoba konajúca za Predávajúceho je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.

1. Predávajúci vyhlasuje a ubezpečuje Kupujúceho, že ku dňu dodania Tovaru do Konsignačného skladu:
2. je výlučným vlastníkom Tovaru;
3. Tovar nie je zaťažený žiadnym záložným, zádržným ani predkupným právom;
4. neuzatvoril žiadnu zmluvu alebo dohodu a ani nedal návrh na uzavretie takej zmluvy alebo dohody, na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
5. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vzniklo, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
6. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie na obvyklý účel;
7. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona o dobrovoľných dražbách;
8. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;
9. neexistujú právne a faktické prekážky, ktoré by znemožňovali užívanie Tovaru;
10. oboznámil Kupujúceho so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
11. neexistujú žiadne vady Tovaru, na ktoré by mal Kupujúceho osobitne upozorniť; a
12. odovzdal Kupujúcemu spolu s Tovarom všetky doklady vzťahujúce sa k Tovaru.

1. Predávajúci berie na vedomie, že ak by Kupujúci mal v čase podpisovania Zmluvy vedomosť o tom, že ktorékoľvek z vyhlásení Predávajúceho uvedené v tomto článku bod 7.1 alebo 7.2 Zmluvy je nepravdivé, Zmluvu by neuzatvoril, nakoľko uvedené vyhlásenia Kupujúci považuje za vlastnosti Tovaru, ktoré si vymienil.
2. Pokiaľ sa preukáže, že ktorékoľvek z vyhlásení Predávajúceho uvedených v tomto článku bod 7.1 a bod 7.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia.
3. Kupujúci vyhlasuje a ubezpečuje Predávajúceho, že ku dňu podpisu Zmluvy Kupujúcim:
4. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
5. osoby konajúce za Kupujúceho sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
6. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia ku kúpe Tovaru, a riadne plní všetky povinnosti, porušenie ktorých by mohlo viesť k jeho zrušeniu.
7. **SUBDODÁVATELIA**
8. Predávajúci nesmie predmet Zmluvy ako celok odovzdať na dodanie inému subjektu. Časť predmetu Zmluvy je Predávajúci oprávnený odovzdať na dodanie Subdodávateľovi.
9. Každá zmluva, na základe ktorej Predávajúci poverí tretiu stranu dodaním časti Tovaru sa považuje za zmluvu so Subdodávateľom. Predávajúci je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Kupujúceho. V písomnej žiadosti o udelenie súhlasu Kupujúceho je Predávajúci povinný uviesť časť Tovaru, ktoré by mal dodať Subdodávateľ a presnú identifikáciu Subdodávateľa. Kupujúci písomne upovedomí Predávajúceho o svojom rozhodnutí v lehote do 5 (piatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
10. Predávajúci zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Predávajúceho. Súhlas Kupujúceho s uzatvorením akejkoľvek zmluvy so Subdodávateľom a ani jej uzatvorenie nezbavuje Predávajúceho žiadneho z jeho záväzkov vyplývajúcich zo Zmluvy.
11. Ak Kupujúci zistí, že Subdodávateľ nie je schopný plniť si svoje záväzky, môže od Predávajúceho okamžite požadovať náhradu za tohto Subdodávateľa alebo aby Predávajúci sám začal dodávať časť Tovaru dodávaného týmto Subdodávateľom.
12. Časť Tovaru, ktorého dodaním poveril Predávajúci na základe zmluvného vzťahu Subdodávateľa, nesmie byť zverená Subdodávateľom tretej osobe.
13. Každé poverenie tretej strany dodávaním časti Tovaru a každá zmena Subdodávateľa bez predchádzajúceho písomného súhlasu Kupujúceho sa považuje za podstatné porušenie Zmluvy a Kupujúci je oprávnený od Zmluvy odstúpiť. Predávajúci je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
14. **SANKCIE**
15. V prípade, ak sa Predávajúci dostane do omeškania so splnením svojej povinnosti dodať Tovar do Konsignačného skladu riadne a včas, Kupujúci je oprávnený požadovať od Predávajúceho zaplatenie zmluvnej pokuty vo výške 10 % z Kúpnej ceny za každý začatý deň omeškania.
16. V prípade, ak sa Predávajúci dostane do omeškania so splnením svojej povinnosti odstrániť vady Tovaru podľa článku 6 bod 6.6 Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 1 % z Kúpnej ceny reklamovaného Tovaru za každý začatý deň omeškania.
17. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Kupujúci právo:
	* 1. požadovať od Predávajúceho uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností, a to aj opakovane; a zároveň
		2. odmietnuť plnenie, resp. vrátiť poskytnuté plnenie subdodávateľom Predávajúceho, ktorý nebol písomne schválený Kupujúcim podľa článku 8 bod 8.2 Zmluvy.
18. V prípade, ak Predávajúci dodáva Tovar ako originálny spotrebný materiál a Predávajúci Kupujúcemu dodá Tovar, ktorý nespĺňa stanovenú požiadavku podľa Zmluvy, Kupujúci je oprávnený požadovať od Predávajúceho zaplatenie zmluvnej pokuty vo výške 10 % z Kúpnej ceny príslušného Tovaru.
19. V prípade, ak k odstúpeniu od Zmluvy dôjde z dôvodu, že Predávajúci nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Kupujúci je oprávnený požadovať od Predávajúceho zaplatenie zmluvnej pokuty vo výške 35 % z obchodovateľného objemu podľa článku 2 bod 2.4 Zmluvy.
20. V prípade omeškania Kupujúceho so zaplatením faktúry je Predávajúci oprávnený požadovať od Kupujúceho uhradenie úrokov z omeškania vo výške 0,022 % z dlžnej čiastky za každý deň omeškania.
21. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
22. Zmluvné strany sa dohodli, že v prípade, ak Predávajúci nie je schopný dodať Tovar v dohodnutej dodacej lehote podľa Prílohy 1 Zmluvy, je Kupujúci oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Kupujúcemu z tohto nákupu preúčtovať v plnom rozsahu Predávajúcemu ako náhradu škody.
23. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Predávajúci zaväzuje uhradiť, najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
24. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
25. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
26. v deň doručenia zásielky, ak bola zásielka doručená osobne alebo kuriérnou službou; alebo
27. v 5. (slovom: piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
28. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
29. **TRVANIE A ZÁNIK ZMLUVY**

Zmluvné strany sa dohodli, že Zmluva sa uzatvára na dobu určitú, a to

* 1. na **36 (tridsaťšesť) mesiacov** odo dňa účinnosti Zmluvy; alebo
	2. do vyčerpania obchodovateľného objemu podľa článku 2 bodu 2.4 Zmluvy,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.4 Zmluvy počas 36 (tridsiatich šiestich) mesiacov odo dňa účinnosti Zmluvy, môže byť Zmluva na návrh Kupujúceho predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

Zmluva môže byť ukončená aj skôr ako je uvedené v bode 11.1 tohto článku Zmluvy, a to jednostranným odstúpením od Zmluvy alebo písomnou dohodou Zmluvných strán.

Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.

Za podstatné porušenie Zmluvy Kupujúci považuje prípady, ak:

1. Predávajúci nedodrží dodacie lehoty podľa Prílohy 1 Zmluvy;
2. dodaný Tovar nebude zodpovedať vlastnostiam dohodnutým v Zmluve, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;
3. Predávajúci nevybaví reklamácie v lehote dohodnutej v článku 6 bod 6.6 Zmluvy, a ak Predávajúci nezjedná nápravu ani po výzve Kupujúceho, v ktorej Kupujúceho poskytne dodatočnú primeranú lehotu k náprave a/alebo určené opatrenia k náprave; a/alebo
4. sa niektoré z vyhlásení Predávajúceho podľa článku 7 bodu 7.1 a/alebo 7.2 Zmluvy ukáže ako nepravdivé; a/alebo
5. Predávajúci poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 8 Zmluvy.

Kupujúci má taktiež právo odstúpiť od Zmluvy, ak Predávajúci/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.

Za podstatné porušenie Zmluvy Predávajúci považuje prípad, ak:

* + 1. Kupujúci opakovane neposkytne Predávajúcemu súčinnosť podľa článku 2 bodu 2.8 Zmluvy, a ak Kupujúci nezjedná nápravu ani po výzve Predávajúceho, v ktorej Predávajúci poskytne dodatočnú primeranú lehotu k náprave a/alebo určené opatrenia k náprave; a
		2. sa niektoré z vyhlásení Kupujúceho podľa článku 7 bodu 7.5 Zmluvy ukáže ako nepravdivé.

Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.

Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.

Kupujúci má právo odstúpiť od Zmluvy aj v prípade zverejnenia Predávajúceho v Zozname platiteľov DPH, u ktorých nastali dôvody na zrušenie registrácie podľa zákona č. 222/2004 Z. z. o dani z pridanej hodnoty v znení neskorších predpisov.

Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.

Zmluva zaniká aj na základe písomnej dohody Zmluvných strán.

Ku dňu ukončenia Zmluvy podľa tohto článku Zmluvy je Kupujúci:

* + 1. povinný odovzdať Predávajúcemu Tovar zostávajúci v Konsignačnom sklade, o čom Zmluvné strany spíšu preberací protokol, ktorý bude obsahovať najmä dátum vrátenia Tovaru, jeho množstvá a podpisy oprávnených osôb Zmluvných strán; alebo
		2. oprávnený písomne oznámiť Predávajúcemu, že má záujem o odkúpenie Tovaru alebo časti Tovaru zostávajúceho v Konsignačnom sklade a v takom prípade je Predávajúci oprávnený vystaviť Kupujúcemu faktúru na zaplatenie Kúpnej ceny za Tovar alebo časť Tovaru zostávajúci v Konsignačnom sklade; podkladom pre fakturáciu bude preberací protokol, ktorý bude obsahovať najmä dátum odkúpenia Tovaru, jeho množstvá a podpisy oprávnených osôb Zmluvných strán; na zaplatenie faktúry podľa tohto bodu tohto článku Zmluvy sa primerane vzťahuje článok 5 Zmluvy.

Zmluvné strany sa dohodli, že v prípade, ak po ukončení Zmluvy nastane skutočnosť, že Predávajúci bude opäť oprávnený dodávať pre Kupujúceho Tovar do Konsignačného skladu (napr. ak sa stane úspešným uchádzačom na základe ďalšieho verejného obstarávania), Tovar zostávajúci v Konsignačnom sklade ku dňu ukončenia Zmluvy bude na základe písomnej dohody Zmluvných strán presunutý do konsignačného skladu, ktorý bude zriadený na základe prípadnej novej zmluvy. V takom prípade sa bod 11.12 podľa tohto článku Zmluvy neuplatní, pokiaľ sa Zmluvné strany nedohodnú inak.

1. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	3. Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.
	4. Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	5. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných oboma Zmluvnými stranami. Uvedené sa nevzťahuje na zmenu rozsahu Konsignačného skladu podľa článku 2 bod 2.6 Zmluvy.
	6. Kupujúci podpisom Zmluvy akceptuje Subdodávateľov Predávajúceho, ktorých uviedol v zozname Subdodávateľov, ktorí majú v Registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie dodávať Tovar preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
	7. Predávajúci je povinný bezodkladne oznámiť Kupujúcemu akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v Registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie dodávať Tovar preukazuje vo vzťahu k tej časti predmetu zákazky, ktorú má Subdodávateľ plniť. Predávajúci je povinný Kupujúcemu najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Predávajúci v úmysle zadať Subdodávateľovi, konkrétnu časť Tovaru, ktorý má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.
	8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
	Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	11. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu, pričom Kupujúci dostane 3 (tri) jej rovnopisy a Predávajúci dostane 2 (dva) jej rovnopisy.

Prílohy:

Príloha 1 – Špecifikácia Tovaru a jednotkové ceny

Príloha 2 – Zoznam Subdodávateľov

**PRÍLOHA 1**

**ŠPECIFIKÁCIA TOVARU A JEDNOTKOVÉ CENY**

**PRÍLOHA 2**

**ZOZNAM SUBDODÁVATEĽOV**

**PODPISY ZMLUVNÝCH STRÁN**

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Ivan Bošňák
2. Funkcia: člen predstavenstva
3. V [doplniť] dňa \_\_\_\_\_\_\_\_\_\_\_\_\_\_

[**doplniť**]

1. Meno: [doplniť]
2. Funkcia: [doplniť]